**JEGYZŐKÖNYV**

Készült Szentes Város Önkormányzata Képviselő-testületének a Városháza Kistanácskozó termében **2021. augusztus 31**. napján megtartott **rendkívüli** **nyílt** ülésén.

**Jelen voltak: Szabó Zoltán Ferenc** polgármester

**Kiss Csaba István** alpolgármester

**Hornyik László**

**Krausz Jánosné**

**Móra József**

**Pásztor Antal**

**Szűcs Ildikó**

**Szűcs György** képviselő

**Nincs jelen az ülésen:**

**Agócs Lászlóné**

**Antal Balázs Tibor**

**Bujdosó Tamás Károly**

**Füsti-Molnár István**

**Kovács János**

**Dr. Rébeli-Szabó Tamás**

**Vidovics Zoltán** képviselő

**A Szentesi Közös Önkormányzati Hivatal részéről jelen volt:**

**Dr. Sztantics Csaba** jegyző

**Labádi-Fébert Andrea** Műszaki Iroda vezetője

**Balogh Imre** Számviteli és Tervezési Iroda vezetője

**Váriné Kádár Margit** könyvvizsgáló

**Gyermán Mihályné** jegyzőkönyvvezető

***Szabó Zoltán Ferenc:***

Köszöntötte a rendkívüli ülésen megjelent képviselőket. Megállapította, hogy a Képviselő-testület 8 tagja jelen van, 7képviselő nincs jelen az ülésen. A határozatképes ülést megnyitotta.

Javasolta a Képviselő-testületnek, hogy a meghívóban szereplő napirendi pontot tárgyalják.

**Szabó Zoltán Ferenc:**

Megkérdezte, van-e más javaslat a napirendre vonatkozóan?

Mivel nem volt kérte, aki a napirendet elfogadja, szavazatával jelezze.

A Képviselő-testület 8 igen szavazattal az ülés napirendjét az alábbiak szerint fogadta el.

**120/2021. (VIII.31.)**

**Tárgy: Napirend**

**HATÁROZAT**

Szentes Város Önkormányzata Képviselő-testülete az ülés napirendjét az alábbiak szerint határozta meg:

1. LEADER pályázat benyújtása Tiszai strand konténer tusoló támogatására

***Szabó Zoltán Ferenc:***

Kérte a témafelelőst, ismertesse az előterjesztést.

***Szántai Szilvia:***

Tájékoztatásként közölte, hogy a külterületre felhasználható LEADER pályázat segítségével a Tiszai strand területére konténer tusolót szeretnének elhelyezni. A maximálisan 6 mFt pályázható összeg felhasználásával, 95 %-os támogatással a megvalósítás valóra is vállhat. A tusoló szerves része az alatta lévő szennyvíztároló, ami külön van árazva, mely nem tartozik a pályázathoz, így a teljes önerő 2.450 eFt.

***Szabó Zoltán Ferenc:***

Kijelentette, a LEADER pályázat a város külterületi ingatlanának fejlesztésére használható. E területen az idén már két rendezvényt is sikerült lebonyolítani. Jelenleg a teljes összeg 30 %-a az önerő, 70 %-át az uniós költségvetés fedezi. A tusolónak felelőse, üzemeltetője lesz, és az aktív turizmus fejlesztéséhez hozzá tud járulni.

***Móra József:***

Felvetette, nem lett volna jobb, ha nem konténerben gondolkodnak, hanem olyan eszközben, ami az árvíz miatt könnyen szállítható.

***Szabó Zoltán Ferenc:***

Elmondta, hogy a Szentesi Városellátó NKft-nek van erre megfelelő gépe, mely a szállítást könnyedén meg tudja oldani.

***Pásztor Antal:***

Megkérdezte, a melegvizet mi fogja a tusolóban biztosítani?

***Szabó Zoltán Ferenc:***

A kérdésre válaszolva közölte, a melegvizet villanybojler biztosítja, melyhez az áram és a víz biztosított.

***Móra József:***

Mobilabb, kerekeken guruló megoldást jobbnak tartott volna, mivel azt könnyen lehet szállítani az esetleges árvíz elől. Ezért javasolta volna, hogy ne konténer legyen.

***Kiss Csaba:***

Közölte, ma mindennek van költsége. Hosszútávon megoldásnak látná, ha négy vasoszlopot lebetonoznak és csörlőrendszerrel felemelik a megfelelő magasságig a várható árvíz elől a konténert, így nem kell mozgatni, ott maradhat.

***Pásztor Antal:***

A tárgyaló bizottságok megtárgyalták az előterjesztést és elfogadásra javasolják.

***Szabó Zoltán Ferenc:***

Megkérdezte, van-e még kérdés, vélemény az előterjesztéssel kapcsolatosan?

Mivel nem volt kérte, aki egyetért a határozati javaslat elfogadásával, szavazatával jelezze.

A Képviselő-testület egyetértett a javaslattal és 8 igen szavazattal az alábbi határozatot hozta:

**121/2021. (VIII.31.)**

**Tárgy: LEADER pályázat benyújtása Tiszai strand konténer tusoló támogatására**

**HATÁROZAT**

Szentes Város Önkormányzata Képviselő-testülete megtárgyalta a „LEADER pályázat benyújtása Tiszai strand konténer tusoló támogatására” vonatkozó pályázat benyújtásáról szóló előterjesztést:

1. Egyetért azzal, hogy Szentes Város Önkormányzata támogatási kérelmet nyújtson be az Alsó-Tisza Vidék Fejlesztéséért Egyesület – mint helyi akciócsoport – által meghirdetett *„Helyi fejlesztések támogatása”*című VP6-19.2.1.-6-8-21 kódszámú helyi felhívás alapján a „KONTÉNER TUSOLÓ BESZERZÉSE A SZENTESI TISZAI STANDRA” című projekt támogatása, illetve megvalósítása érdekében.
2. A projekt megvalósítási helyszínének címe: Szentes külterület 0141 hrsz-ú ingatlan.
3. A megvalósítani tervezett projekt összes költsége, illetve a támogatás szempontjából elszámolható költsége bruttó**,** 5.797.485,**-** Ft, azaz ötmillió-hétszázkilencvenhétezer-négyszáznyolcvanöt forint, amelyhez az Önkormányzat 5.507.610,- Ft, azaz ötmillió-ötszázhétezer-hatszáztíz forint támogatást igényel, valamint önerőként 289.875,- Ft, azaz kettőszáznyolcvankilencezer-nyolcszázhetvenöt forint saját forrást biztosít a költségvetése terhére.
4. A megvalósítani tervezett projekthez szükséges konténer szennyvíztároló tartály beszerzésére további bruttó: 2.156.460,- Ft összeget biztosít a nyertes pályázathoz kapcsolódóan.
5. Támogatás elnyerése esetén a projekt megvalósításához biztosítandó önerő összegét az Önkormányzat 2021. évi költségvetésében elkülöníti.

Felelős: polgármester

Határidő: 2021. szeptember 09.

1. A projekt keretében beszerzésre kerülő konténer fenntartásáról az 5 éves fenntartási kötelezettség időtartama alatt, Szentes Város Önkormányzata gondoskodik, az üzemeltetést Szentes Városellátó Nonprofit Kft, mint az Önkormányzat tulajdonát képező cége végzi.

Határozatról értesülnek:

1./ Szentes Város Polgármestere

2./ Szentesi Közös Önkormányzati Hivatal Jegyzője

3./ Szentesi Közös Önkormányzati Hivatal Számviteli és Tervezési Iroda vezetője

4./ Szentesi Közös Önkormányzati Hivatal Polgármesteri Iroda vezetője

5./ Szentes Városellátó Nonprofit Kft. ügyvezetője

***Szabó Zoltán Ferenc:***

Megköszönte a Képviselő-testület munkáját, és a rendkívüli ülést bezárta

K.m.f.

**Dr. Sztantics Csaba Szabó Zoltán Ferenc**

jegyző polgármester

**JEGYZŐKÖNYV**

Szentes Város Önkormányzata Képviselő-testületének

a Városháza Kistanácskozó termében

**2021. augusztus 31**. napján megtartott

**rendkívüli** **nyílt** üléséről

**TARTALOMJEGYZÉK**

|  |  |  |
| --- | --- | --- |
| **Hat. szám:** | **Tárgy:** | **Oldal:** |
| 120/2021. (VIII.31.) | Napirend | 2 |
| 121/2021. (VIII.31.) | LEADER pályázat benyújtása Tiszai Strand konténer tusoló támogatására | 3 |

**KIVONAT**

Szentes Város Önkormányzata Képviselő-testületének a Városháza Kistanácskozó termében **2021. augusztus 31**. napján megtartott **rendkívüli** **nyílt** ülésének jegyzőkönyvéből.

**121/2021. (VIII.31.)**

**Tárgy: LEADER pályázat benyújtása Tiszai strand konténer tusoló támogatására**

**HATÁROZAT**

Szentes Város Önkormányzata Képviselő-testülete megtárgyalta a „LEADER pályázat benyújtása Tiszai strand konténer tusoló támogatására” vonatkozó pályázat benyújtásáról szóló előterjesztést:

1. Egyetért azzal, hogy Szentes Város Önkormányzata támogatási kérelmet nyújtson be az Alsó-Tisza Vidék Fejlesztéséért Egyesület – mint helyi akciócsoport – által meghirdetett *„Helyi fejlesztések támogatása”*című VP6-19.2.1.-6-8-21 kódszámú helyi felhívás alapján a „KONTÉNER TUSOLÓ BESZERZÉSE A SZENTESI TISZAI STANDRA” című projekt támogatása, illetve megvalósítása érdekében.
2. A projekt megvalósítási helyszínének címe: Szentes külterület 0141 hrsz-ú ingatlan.
3. A megvalósítani tervezett projekt összes költsége, illetve a támogatás szempontjából elszámolható költsége bruttó**,** 5.797.485,**-** Ft, azaz ötmillió-hétszázkilencvenhétezer-négyszáznyolcvanöt forint, amelyhez az Önkormányzat 5.507.610,- Ft, azaz ötmillió-ötszázhétezer-hatszáztíz forint támogatást igényel, valamint önerőként 289.875,- Ft, azaz kettőszáznyolcvankilencezer-nyolcszázhetvenöt forint saját forrást biztosít a költségvetése terhére.
4. A megvalósítani tervezett projekthez szükséges konténer szennyvíztároló tartály beszerzésére további bruttó: 2.156.460,- Ft összeget biztosít a nyertes pályázathoz kapcsolódóan.
5. Támogatás elnyerése esetén a projekt megvalósításához biztosítandó önerő összegét az Önkormányzat 2021. évi költségvetésében elkülöníti.

Felelős: polgármester

Határidő: 2021. szeptember 09.

1. A projekt keretében beszerzésre kerülő konténer fenntartásáról az 5 éves fenntartási kötelezettség időtartama alatt, Szentes Város Önkormányzata gondoskodik, az üzemeltetést Szentes Városellátó Nonprofit Kft, mint az Önkormányzat tulajdonát képező cége végzi.

Határozatról értesülnek:

1./ Szentes Város Polgármestere

2./ Szentesi Közös Önkormányzati Hivatal Jegyzője

3./ Szentesi Közös Önkormányzati Hivatal Számviteli és Tervezési Iroda vezetője

4./ Szentesi Közös Önkormányzati Hivatal Polgármesteri Iroda vezetője

5./ Szentes Városellátó Nonprofit Kft. ügyvezetője

K.m.f.

**Dr. Sztantics Csaba sk. Szabó Zoltán Ferenc sk.**

jegyző polgármester

A kivonat hiteléül:

leíró